Отчет на проверителната комисия

при НЧ“Свети Климент Охридски 1858г“

Уважаеми членове на читалище „Свети Климент Охридски 1858г“- гр. Стара Загора във връзка с провеждането на отчетното събрание проверителната комисия извърши проверка за финансовата и административно делова отчетност на читалището.

Проверката се извърши за период 01.01.2023 до 31.12.2023 г.

Отчетният доклад на председателя на читалището дава пълна представа за цялостната дейност на читалището през отчетния период .

След направената проверка се констатира следното:Средствата които постъпват от Община Стара Загора се съхраняват в Уникредит Булбанк наличност -11104,70 лв.

Общо членове на НЧ“Свети Климент Охридски 1858 г“ видно от книгата са 174 броя през 2023 г.

Приходно – разходните документи са надлежно подредени,номерирани и заведени в касовата и банкова книга.

Приходите на читалището са от целева субсидия, членски внос, договори и дарения.разходите са съобразени с проведените мероприятия, дейности и календарни планове, като в същото време са взети предвид и други възникнали разходи.

СПРАВКА 1 и СПРАВКА 2

Стопанисването и правилното функциониране на читалищната собственост е немислимо без полагане на постоянни грижи от страна на работещите и ръководството. Богатата читалищна собственост – книжен фонд, костюми, разнообразна и специализирана техника, откритите площи, изискващи ежедневна поддръжка, не могат да бъдат в добро състояние без усилията на всички и въпреки непрекъснатите финансови ограничения.Това задължава и ръководството да планира всичко внимателно, да прецизира важността на всяко действие .Обикновено е разчитано на вътрешната си организация, на приемане на възложените и изпълнени работи и правомерността на изразходените средства.

Направените ремонти, както и целогодишното поддържане на материалната база, е в съответствие с изисквания на ЗЗБУТ, предписанията и препоръките на ПБЗН и най-вече с осигуряването на възможно по-добри санитарно-хигиенни условия за работещите, за участниците в читалищните формации, за ползвателите на библиотеката и всички посетители.

През отчетния период Настоятелството е провеждало редовни заседания и е ръководило цялостния организационен живот на читалището видно от надлежно водените протоколи. През изминалия период са проведени 8 заседания и са предадени решенията за сведение и изпълнение.

**Проверка на дейността на библиотеката:**

**Справка 3**

Една от основните дейности на читалището е библиотечната дейност, но за съжаление не можахме да открием през работните дни библиотекарката за да и бъде направена проверка.

Премахната е табелката за работно време.

Библиотеката ползва програмен продукт „АБ” с което подпомага в работата и поддържането на традиционни основни модули: обработка на книги и периодика, работа с читатели.

По проект „Българските библиотеки – съвременни центрове за четене и информираност“ бяха закупени 185 тома нова литература – 185 нови заглавия от 25 български издателства, с която се обнови фондът на библиотеката. Подборът на заглавия напълно отговаря на профила на библиотеката и читателския състав. Проекта беше изготвен от секретаря на читалището и счетоводителя. Библиотекарката дори нее знаела че е кандидатствано по проекта.

СПРАВКА 3

През изминалата 2023 г завърши и проекта”ИМАНЕТО” с което нашето читалище вложи много труд и ресурси.Видно от отчета девет училища е две детски градини продължават да съхраняват традициите.

Състояние на инвентара на читалището:

Въпреки раздаваните костюми за ползване от училища и детски градини, костюмната база е много добре поддържана.Костюмите в гардеробната са почистени и преведени във вид.Мебелите са съхраняват в добро състояние.

Извършени са ремонти на сцена, кабинети, сменено осветление на залите с икономични лампи.

Проверка на системата за документооборота, е изградена деловодна система за входяща и изходяща коренспонденция.

Комисията препоръчва:

**1,. Да се сложи табелка с работно време на библиотеката и да се спазва.**

**2. Да се направи планова проверка на библиотеката да бъдат изготвени нови или актуализирани съществуващи вътрешни правила, заповеди, процедури, планове и регистри.**

**3.Спазване на принципите и графиците при ползване на залите.**

**4.По голяма отговорност за плащане на членския внос и опазване на имуществото**

Дарителска дейност- през изтеклата година художници направиха изложби и дариха свои картини с което се увеличи художествената сбирка на читалището.Поети и писатели направиха представяния на своите книги.

През изминалата година се опитахме да свършим много дела. Една част реализирахме, друга не успяхме. Някои неща свършихме добре, други не толкова.

Но сме благодарни на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм, защото всички ние работим за името на читалището.

В работа си всички ние Читалищното настоятелство, Проверителната комисия, ръководителите на състави, самодейците и всички, съпричастни към читалищното дело да се стремим да го утвърждаваме като реална културно - просветна институция, където място има за всеки.

Председател:

Желка Благоева